विजेताहरुलाई दिनुपर्ने पैसा नदिई कार्यक्रमलाई निरन्तरता दिन खोजेपछि पुनरावेदन अदालतमा मुद्दा दर्ता भयो। मुद्दा दर्ता गराउने मदनकृष्ण स्वयं थिए। पुस्तकमा उनले लेखेका छन्- ‘मैले पुनरावेदन अदालत पाटनमा मुद्दा दर्ता गरेँ। अदालतले कार्यक्रमको नियमबमोजिम विजेताको सबै पैसा चुक्ता नगरी कार्य्रकमको नयाँ भाग उत्पादन र प्रसारण नगर्न अन्तरिम आदेश दियो। अदालतको आदेशपछि पनि कार्यक्रम जारी राख्न अनेक प्रयास भए। केही विजेतालाई पैसा दिएको खबर पनि सुनेँ। तर कार्यक्रमको नयाँ शृङ्खलाको प्रसारण भने हुन सकेन।’
